2019. gada 4. jūnijā Noteikumi Nr. 241

Rīgā (prot. Nr. 27 20. §)

**Grozījumi Ministru kabineta 2004. gada 17. februāra noteikumos Nr. 83**

**"Āfrikas cūku mēra likvidēšanas un draudu novēršanas kārtība"**

Izdoti saskaņā ar

Veterinārmedicīnas likuma

26. panta pirmo daļu un

27. panta trešo daļu

 Izdarīt Ministru kabineta 2004. gada 17. februāra noteikumos Nr. 83 "Āfrikas cūku mēra likvidēšanas un draudu novēršanas kārtība" (Latvijas Vēstnesis, 2004, 28. nr.; 2009, 57., 157. nr.; 2013, 158., 223. nr.; 2014, 167., 220. nr.; 2015, 59., 128., 167., 220. nr.; 2016, 24., 77., 152., 169., 194., 227. nr.; 2017, 11., 36., 51., 128., 148., 183., 223. nr.; 2018, 5., 58., 79., 128., 149., 162., 179., 187. nr.; 2019, 42. nr.) šādus grozījumus:

1. Svītrot 68.2 punktu.

2. Izteikt 71.101.2. apakšpunktu šādā redakcijā:

"71.101.2. septiņu dienu laikā pirms plānotās pārvietošanas inspektors vai praktizējošs veterinārārsts ir paņēmis paraugus laboratoriskiem izmeklējumiem, lai veiktu cūku mēra patogēnu identifikācijas testu, un inspektors 24 stundu laikā pirms plānotās pārvietošanas ir veicis cūku klīnisko izmeklēšanu attiecībā uz cūku mēri cūku mēra diagnostikas rokasgrāmatā noteiktajā kārtībā. Pārvadāšana ir atļauta, ja klīniskajos un laboratoriskajos izmeklējumos nav konstatēta cūku saslimšana vai inficēšanās ar cūku mēra vīrusu;".

3. Izteikt 71.102.2. apakšpunktu šādā redakcijā:

"71.102.2. inspektors vismaz divas reizes gadā ar vismaz četru mēnešu intervālu ir pārbaudījis cūkas atbilstoši cūku mēra diagnostikas rokasgrāmatā noteiktajai kārtībai;".

 4. Izteikt 71.102.4. apakšpunktu šādā redakcijā:

"71.102.4. tās ir no novietnes, kurā dzīvnieku īpašnieks ir ieviesis biodrošības pasākumus saskaņā ar normatīvajiem aktiem par biodrošības pasākumu kopumu dzīvnieku turēšanas vietām un nodrošina, ka katrā ražošanas vienībā reizi nedēļā vismaz divām beigtām cūkām, kas vecākas par 60 dienām, ir veikts cūku mēra patogēnu identifikācijas tests, ievērojot vispārējās paraugu ņemšanas un pārvadāšanas procedūras un kritērijus, kas noteikti cūku mēra diagnostikas rokasgrāmatā;".

 5. Izteikt 71.111. un 71.112. apakšpunktu šādā redakcijā:

"71.111. pirms cūku pārvietošanas dienests apliecina to atbilstību dzīvnieku veselības garantijām, ja ir izvērtēts cūku mēra izplatīšanās iespējamības risks, dzīvnieku īpašnieks ir veicis visus biodrošības pasākumus pret infekcijas slimības izplatību un ir pieņemts lēmums par dzīvnieku pārvietošanu, kas garantē atbilstošu dzīvnieku veselību, – pirms plānotās pārvietošanas dzīvnieki ir klīniski veseli un tiem nav konstatētas saslimšanas pazīmes ar cūku mēri. Dzīvnieku veselības garantijas pirms katras cūku pārvietošanas ir apstiprinājusi tranzīta un galamērķa Eiropas Savienības dalībvalsts kompetentā iestāde. Ja cūku pārvietošanas maršruts tiek organizēts tikai caur citu Eiropas Savienības dalībvalstu II vai III riska zonas apgabaliem, dzīvnieku veselības garantiju apstiprinājums nepieciešams tikai pirmreizējai cūku pārvietošanai;

71.112. dienests apstiprina dzīvnieku veselības garantijām atbilstošas novietnes un nekavējoties informē Eiropas Komisiju un citas Eiropas Savienības dalībvalstis par dzīvnieku veselības garantijām un šo noteikumu 71.111. apakšpunktā minētajiem apstiprinājumiem. Dienests ir tiesīgs nesniegt minēto informāciju, ja cūku pārvietošanas maršruts tiek organizēts tikai caur citu Eiropas Savienības dalībvalstu II vai III riska zonas apgabaliem;".

 6. Izteikt 71.251.2. un 71.251.3. apakšpunktu šādā redakcijā:

"71.251.2. tās ir no novietnes, kurā dzīvnieku īpašnieks ir ieviesis biodrošības pasākumus saskaņā ar normatīvajiem aktiem par biodrošības pasākumu kopumu dzīvnieku turēšanas vietām un nodrošina, ka katrā ražošanas vienībā reizi nedēļā vismaz pirmajām divām beigtajām cūkām, kas vecākas par 60 dienām, ir veikts cūku mēra patogēnu identifikācijas tests, ievērojot vispārējās paraugu ņemšanas un pārvadāšanas procedūras un kritērijus, kas noteikti cūku mēra diagnostikas rokasgrāmatā;

71.251.3. septiņu dienu laikā pirms plānotās pārvietošanas inspektors vai praktizējošs veterinārārsts ir paņēmis paraugus laboratoriskiem izmeklējumiem, lai veiktu cūku mēra patogēnu identifikācijas testu, un dienesta inspektors 24 stundu laikā pirms plānotās pārvietošanas ir veicis cūku klīnisko izmeklēšanu cūku mēra diagnostikas rokasgrāmatā noteiktajā kārtībā. Pārvadāšana ir atļauta, ja klīniskajos un laboratoriskajos izmeklējumos nav konstatēta cūku saslimšana vai inficēšanās ar cūku mēra vīrusu;".

7. Izteikt 71.252.3. apakšpunktu šādā redakcijā:

"71.252.3. izcelsmes novietnē ir veikta klīniska cūku pārbaude saskaņā ar cūku mēra diagnostikas rokasgrāmatā noteiktajām pārbaudes un paraugu ņemšanas procedūrām;".

8. Aizstāt 77. punktā skaitļus un vārdus "2019. gada 31. decembrim" ar skaitļiem un vārdiem "2021. gada 21. aprīlim".

Ministru prezidents A. K. Kariņš

Zemkopības ministra vietā –

finanšu ministrs J. Reirs